
Afisa uhamasishaji wa klabu ya Yanga Antonio Nugaz ameweka wazi kuwa klabu hiyo  itakosa huduma ya Wachezaji wake wawili kiungo Papy Tshishimbi na beki Lamine Moro. Akizungumza leo jijini Dar es Salaam Nugaz amesema nahodha wao Papy Tshishimbi ataukosa mchezo huo kutokana na kusumbuliwa na maradhi na Lamine Moro anatumikia adhabu baada ya kupata kadi nyekundu kwenye mchezo dhidi ya JKT Tanzania. Yanga wanatarajia kucheza mchezo ligi kuu bara mzunguko ya 31 dhidi ya Namungo Fc kutoka mkoani Lindi kesho Juni 24,2020 kwenye uwanja wa taifa jijini Dar es salaam. Yanga kwa ambao wanashika nafasi ya 3 kwenye ligi kuu bara wakiwa na alama 56 baada ya michezo 30 huku wapinzani wao Namungo wakiwa nafasi ya nne wakiwa na pointi 54.